Rijeka, 25. rujna 2020.g.

**POZIV NA KONFERENCIJU ZA MEDIJE**

**NAJAVA PORTO ETNO FESTIVALA**

**U ponedjeljak, 28. rujna 2020.g. u 11 sati, u atriju HKD-a na Sušaku** (Strossmayerova 1, Rijeka) **održat će se konferencija za medije, na kojoj će biti najavljeno ovogodišnje izdanje Porto Etno festivala, koji se održava u sklopu programa Rijeke 2020 – Europske prijestolnice kulture.**

**Na konferenciji za medije govorit će:**

* **Ivan Šarar**, pročelnik Odjela za kulturu Grada Rijeke
* **Irena Kregar Šegota**, direktorica RIJEKE 2020
* **Jelena Tondini**, koordinatorica programa HKD-a na Sušaku i voditeljica festivala Porto Etno
* **Zoran Majstorović**, glazbeni selektor festivala

**Četvrto izdanje Porto Etno festivala i ove godine opravdava svoj nomadski karakter s potpuno novim lokacijama. Od 1. do 3. listopada 2020.g. Hrvatski kulturni dom na Sušaku, terasa hotela Neboder i trg ispred Građevinske škole bit će mjesta susreta, glazbe i dobre hrane iz svih dijelova svijeta.**

Festival ove godine u svom glazbenom dijelu najavljuje jaka imena suvremene etno scene – **LADO Electro** i **Božo Vrećo** uz **Porto Etno orkestar** nastupit će na pozornici HKD-a, a susjedna terasa hotela Neboder bit će mjesto susreta za ljubitelje najrazličitijih etno-zalogaja uz glazbenu pratnju sastava **Če bo bo, če na na.** i **Veja**. Svo bogatstvo svoje tradicije na **folklorom programu** na trgu ispred Građevinske škole pokazat će predstavnici manjinskih zajednica koje djeluju u Rijeci, uz glazbenu podršku riječkog dvojca **Hormonika Balkanika**, ali i u **izložbenom** dijelu programa u atriju HKD-a i galeriji Kortil.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42